John Carter (film)

***John Carter*** er en amerikansk eventyr- og science fiction-film fra 2012 regissert av Andrew Stanton. Filmen handler om John Carter, en jordisk heltefigur på planeten Mars. Historien bygger på Edgar Rice Burroughs' romaner om helten med samme navn. Den første av ialt elleve romaner i «Barsoom»-serien utkom i 1912, hundre år før filmens premiere. 

*John Carter* ble distribuert av Walt Disney Pictures, både i 2D og Disney Digital-3D- og IMAX 3D-formatene. 

## Om filmen
Innspillingen begynte i november 2009 og ble avsluttet i juli 2010.

Filmen ble ikke godt mottatt av anmelderne. Den ble heller ikke noen publikumssuksess, slik produsentene hadde forventet.

## Handlingsreferat
I år 1881 deltar Edgar Rice Burroughs i begravelsen til sin onkel, John Carter, en tidligere amerikansk kaptein under den amerikanske borgerkrigen, som har dødd plutselig. I tråd med Carters instruksjoner blir liket plassert i en grav som bare kan låses opp fra innsiden. Advokaten hans gir Carters personlige dagbok til Burroughs, i håp om å finne ledetråder som kan forklare Carters egentlige dødsårsak.

I et tilbakeblikk til 1868 i Arizona blir Carter arrestert av oberst Powell, som kjenner til Carters militære bakgrunn. Han ber om hjelp til å bekjempe innfødte indianere. Carter unnslipper fangenskap, men klarer ikke å komme langt, siden han blir forfulgt av soldater. 

Carter og en skadet Powell blir jaget, og de gjemmer seg i en hule. En skapning dukker opp i hulen og angriper dem med kniv. Carter dreper den, men aktiverer ved en tilfeldighet skapningens kraftige medaljong, og blir fraktet til en ødelagt og døende planet, kalt Barsoom. På grunn av planetens lave tyngdekraft er Carter i stand til å hoppe høyt og utføre bragder med utrolig styrke. Men han blir snart tatt til fange av tharks, grønne marsboere, og deres leder Tars Tarkas.

Andre steder på Barsoom har byene Helium og Zodanga ligget i krig i tusen år. Sab Than, en leder fra Zodanga, som er bevæpnet med et spesielt våpen som har tilhørt thern-lederen Matai Shang, foreslår en våpenhvile og en slutt på konflikten ved å gifte seg med prinsessen av Helium, Dejah Thoris. Men prinsessen flykter og blir reddet av Carter. De får vite om «den niende stråle», et middel for å bruke uendelig energi, og nøkkelen til å forstå hvordan medaljongen fungerer.
 
Edgar Rice Burroughs kommer seg så tilbake til nåtiden på jorden, og skynder seg til onkel Carters grav og åpner den, men oppdager at den er tom. Shang dukker plutselig opp igjen og forbereder seg på å gå til angrep. Men også Carter dukker opp igjen, og han dreper Shang. Carter ønsker å reise tilbake til Barsoom sammen med Burroughs.

## Skuespillere
* Taylor Kitsch som John Carter.
* Lynn Collins som Dejah Thoris, prinsesse av Helium.
* Samantha Morton som Sola, en thark som samarbeider med John Carter.
* Mark Strong som Matai Shang.
* Ciarán Hinds som Tardos Mors, en leder fra Helium.
* Dominic West som Sab Than, en leder fra Zodanga.
* James Purefoy som Kantos Kan.
* Bryan Cranston som oberst Powell.
* Daryl Sabara som Edgar Rice Burroughs, nevø av John Carter.
* Polly Walker som Sarkoja, en hensynsløs Thark som hater Sola.
* Thomas Haden Church som Tal Hajus.
* Willem Dafoe som Tars Tarkas, en leder av Tharks, og Solas far.
* David Schwimmer som en ung thark-kriger.
* Jon Favreau som en bookmaker. En thark inngår veddemål om alle konflikter.
* Don Stark as Dix. En butikk-eier fra en by i Arizona hvor John Carter stopper.
* Nicholas Woodeson som Dalton, John Carters advokat.
* Art Malik som en general fra Zodangan.

## Referanser


## Eksterne lenker
* 
*